**המכללה לביטחון לאומי**

**מחזור מ"ז 2019- 2020**

**מחזור מ"ז: משוב על הובלת הסיור ביוון- סא''ל עמיחי לוין**

**המטרות:**

1. **חקירה מקיפה, הכוללת הכנה וניסוח שאלות חקר ראשיות ומשניות, בביטחון הלאומי ובהקשר לתכני עונה גלובלית.**
2. **התנסות בלמידת בכירים ובאחריות על הלמידה, במסגרת צוותי נתונה.**

**המשימה**

**הובלת חקירה צוותית של שאלות החקר אשר נקבעו בהקשר של יוון ובדגש על השפעות המשבר הכלכלי על החברה היוונית.**

**רכיבי הערכה והמשוב**

1. **הובלת הלמידה ( טעינה) משלב התכנון ועד גיבוש שאלות החקר.**
2. **אופן ביצוע המטלה: ראיה רחבה ומגוונת של החקירה, איזון עומק ורוחב, הובלת הלמידה הצוותית והבעת דעה אישית.**
3. **הערכת דרך החשיבה והניתוח: אופן ההגעה לתובנות ומסקנות, יצירתיות ומקוריות.**
4. **מתודולוגיה ותפעול ברמה צוותית והאישית.**

**עיקרי ההערכה:**

עמיחי,

אני מבקש להביע את הערכתי הרבה לדרך בה הובלת את צוות 2 במשימת החקר ביוון. עשית זאת במיומנות, במקצועיות, מתוך חשיבה מעמיקה ותוך ניצול מיטבי של יכולותייך ואלו של חברייך לצוות.

התוצאה הסופית אותה חווינו, כפי שבא לידי ביטוי בתכנית סיור מלאה ועמוסה, סייעה בהבנת האתגרים עימם מתמודדת יוון. סדרת הפגישות המגוונות והמלמדות עם אישי ממשל, מומחי תוכן, סטודנטים, גורמי תקשורת ואחרים כמו גם הסיורים בעיר הבירה אתונה ובשווקיה מייצגות נאמנה את הדרך בה הובלת את הצוות לאורך כל התהליך וכאמור לעייל.

בחרתי להטיל עלייך את המשימה הצוותית הראשונה, סיור יוון - כבר מהיכרותי הקצרה עמך מתחילת השנה, סברתי כי זו משימה התפורה למידותייך וכישורייך.

הדרך בה ניהלת את חברייך לצוות ניהול המשימה בכלל ואת הצוות במלואו בפרט היוו מרכיב מרכזי ביכולת לכסות מגוון רב של תחומים ונושאים בשלב החקירה אך בעיקר במהלך הסיור.

שלב הטעינה היה סדור ורב עניין. השכלת להפעיל את חברייך לצוות בארגון והוצאה אל הפועל של נושאי הלמידה וזאת תוך הבאת דוברים ייחודיים כאנתרופולוגית ד''ר אורית מאונ' בן גוריון שחיברה אתכם גם עמיתתה מיוון ואסיליקה. זוהי דוגמא טובה לחקירה שהובילה למפגש עם דוברים מעניינים, רהוטים ושונים.

העיקר, כפי שהבנת, אינה התשובה לשאלת המחקר אותה הצבת אלא הדרך. דרך הלמידה, הכנת הטעינה, הובלת חברייך לצוות בנבכי המידע והידע בארץ ובאתונה. את הדרך הובלת בבטחה ובמיומנות רבה.

גם לשפר מעט: כפי שעלה במפגש הסכום הצוותי, וגם בא לידי ביטוי במצגת, חסר היה זמן לעיבוד צוותי בימי שני ושלישי של הסיור.

מעבר לחוויה הלימודית הייתה זו חוויה חברתית נעימה ביותר שתרמה רבות לגיבוש טוב יותר של הצוות בהובלתך. **נבחרת להוביל והובלת,** הלכה למעשה את המשימה כולה באופן מאוזן ושלם, מיומן ומקצועי. הצגת הדוברים, ניהול המסע כולו – כל אלו היו מדויקים ומרשימים.

**אמיר**

**3.12.2019**